Dous condutores guian por Lugo sen carné - Xornal de Lugo " />
Concello de LugoPolicía LocalPraza da MilagrosaCondución sen carné
A Unidade Territorial da Policía de Barrio realizou durante a tarde de onte un “filtro de seguridade viaria” na Praza da Milagrosa para evitar a circulación pola zona peonil de vehículos sen autorización. Neste control, os axentes puideron comprobar como un individuo conducía un turismo sen ter obtido o permiso de circulación, polo que se lle instrúen dilixencias por un presunto delito contra a seguridade viaria. Asemade, a esposa do condutor, presente no vehículo e propietaria do mesmo, tamén está a ser investigada como cooperadora necesaria. Asemade, se expediu unha denuncia por facer caso omiso á sinalización de vía peonil.
Na mesma tarde, un indicativo policial pertencente á mesma unidade observou como, na confluencia das rúas Alfredo Braña e Lamas de Prado, un automóbil facía caso omiso á luz vermella do semáforo para vehículos, motivo polo cal procederon a deter a súa marcha. Os axentes comprobaron que o condutor tamén carecía de permiso de conducir, xa que non o obtivera nunca, motivo polo cal se instruíron dilixencias por un presunto delito contra a seguridade viaria, no que consta como investigado. A esposa do condutor, que circulaba no automóbil, tamén é investigada como cooperadora necesaria, xa que se trataba da titular do turismo.
Así mesmo, no transcurso destes operativos localizouse circulando un vehículo sobre o que pesa un mandamento de procura, captura e depósito por embargo, sendo trasladado polo guindastre ao Depósito Municipal onde quedou Precintado.